次次經過都因太多人排，所以話都係下次先食，今次終於的起心干排隊！雖然條隊好長，但排左幾分鐘就買到，店員好快手😊😊今次買左個大皇牌同friend share ，有雞腎、墨魚同生腸，每一串的分量都幾多。食落去魯得幾入味但非常之爽口，加左介辣更加野味，而且醬料落得幾足，每一塊都有。同埋個生腸唔會好似岀面果d食落去會有一陣味，肥姐的生腸食落去連腥味都冇，仲好入味好爽口。更重要嘅係佢雖然用紙摺成一個兜仔咁裝住，但d醬同汁唔會漏！